Chhai Edward 8-sṳ chok-vì koet-vòng ke sú ngie̍t chṳ̂ chûng, kì-ke fûn yîn mun-thì yín-fat Yîn-koet ke hièn-chṳn ngùi-kî, chṳn-fú, chhṳ-chhṳ liâng chṳn-fú, ngìn-mìn lâu Kau-fi kiûn fán-tui kì ngiàng chhí sîn phú sêm fû ngìn, Edward 8-sṳ yì kó vì poi mìn yi yín-hí chṳn-fú chhṳ̀ chṳt, chit vì poi chok-vì Kiûn-chú Li̍p-hièn chṳn-thí hâ koet-vòng pó-chhṳ̀ chṳn-chhṳ chûng li̍p ke kî-pún Hièn-fap fông chṳ̂m, só-yî kì sién-tho̍k thui vi, sṳ̀n-vì Yîn-koet fò Yîn Lièn-pâng Li̍t-sṳ́ sông vì-yit Chhṳ-thûng thui vi ke koet-vòng. Heu sṳ-ngìn chhai thì khi̍p “ put oi kông sân oi mî ngìn ” liá yit-ki sṳ̀, vông-vông fi lièn sióng to vûn sâ kûng tsiok ke oi chhìn ku-sṳ.